CPANEL ส่ง “วอร์แรนต์ 1” ลงเทรด mai พรุ่งนี้! ระดมทุนขยายธุรกิจโต
CPANEL พร้อมส่ง “CPANEL-W1” ลงสนามเทรดตลาด mai พรุ่งนี้ อายุ 3 ปี ราคาการใช้สิทธิแปลงสภาพ 5 บาทต่อหุ้น 
CPANEL พร้อมส่ง “CPANEL-W1” ลงสนามเทรดตลาด mai พรุ่งนี้ อายุ 3 ปี ราคาการใช้สิทธิแปลงสภาพ 5 บาทต่อหุ้น
29 มิ.ย. 2565

นายชาคริต ทีปกรสุขเกษม รองประธานกรรมการบริษัท บริษัท ซีแพนเนล จำกัด (มหาชน) หรือ CPANEL เปิดเผยว่า ใบสำคัญแสดงสิทธิที่จะซื้อหุ้นสามัญของบริษัท ครั้งที่1(CPANEL-W1) จำนวน 31,998,505  หน่วย ในอัตราส่วน 5 : 1 ราคาใช้สิทธิแปลงสภาพที่ 5 บาทต่อหุ้น พร้อมเข้าทำการซื้อขายในตลาดหลักทรัพย์เอ็มเอไอในวันที่ 30 มิ.ย.65
สำหรับใบสำคัญแสดงสิทธิมีอายุ 3 ปี นับจากวันที่ออกใบสำคัญแสดงสิทธิวันที่ 16 มิ.ย. 65 และกำหนดการใช้สิทธิครั้งแรก 31 พ.ค. 66 หากผู้ถือหุ้นแปลงสภาพครบทุกสิทธิ บริษัทจะได้รับเม็ดเงินกว่า 159,992,525.00 บาท เตรียมเดินหน้าขยายการลงทุนเพิ่มเติม สร้างผลตอบแทนให้กับผู้ถือหุ้นต่อไป
 